Publication: Magyar Közlöny
Issue: MK-2001-70 (Year: 2001, Number: 70)
Era: 1990-2004
Section: a 111/2001. (VI. 22.) Korm. rendelethez
Paragraph Index: 711

5. Irodalmi ismeretek A) Szerzők és művek Életművek a magyar irodalomból Petőfi Sándor, Arany János, Ady Endre, Babits Mihály, Kosztolányi Dezső, József Attila. Az életmű: az életút jelentős tényei, a főbb művek beható szövegismereten alapuló értelmezése, kapcsolatok a művek között (pl. témák, kérdésfelvetések, élethelyzetek, műfajok, kifejezésmód, jellemző motívumok), az értelmezett művek elhelyezése az életműben, az adott korszakban. Memoriterek. A szerző és művének beható ismerete Katona József: Bánk bán, Vörösmarty Mihály: Csongor és Tünde, Madách Imre: Az ember tragédiája, egy-egy magyar regény a XIX. század és a XX. század második felének irodalmából. A szerző és műve: a mű keletkezésének néhány jellemző ténye, műfaji sajátosságok; a téma, a kompozíció, a motívumok, a nyelvhasználat összefüggései; a mű értelmezése. Memoriterek. 2001/70. szám Témakörök / Képességek Követelmények Szerzői portrék Janus Pannonius, Balassi Bálint, Csokonai Vitéz Mihály, Berzsenyi Dániel, Kölcsey Ferenc, Vörösmarty Mihály, Jókai Mór, Mikszáth Kálmán, Móricz Zsigmond. Szerzői portré: a pályakép legfontosabb jellemzői és értelemszerűen két-három lírai és/vagy néhány epikai alkotás ismerete: téma, műfaj, kompozíció, jellemző motívumok, kérdésfeltevések. Memoriterek. Szerzők és művek a magyar irodalomból Zrínyi Miklós, Mikes Kelemen, Krúdy Gyula, Karinthy Frigyes, Juhász Gyula, Tóth Árpád, Radnóti Miklós, Szabó Lőrinc, Illyés Gyula, Ottlik Géza, Weöres Sándor, Örkény István, Németh László, Márai Sándor, Pilinszky János. Választandó legalább hat szerző a felsoroltak közül. Az adott szerző egy-két jellemző művének bemutatása, értelmezése. Szerzők és művek a kortárs irodalomból Egy, választás szerinti szerző a közelmúlt irodalmából (pl. Nagy László, Nemes Nagy Ágnes, Szilágyi Domokos, Vas István vagy mások) vagy a kortárs irodalomból. Az adott szerző egy-két jellemző művének bemutatása, értelmezése. Világirodalom Az európai irodalom alapvető hagyományai: az antikvitás és a Biblia. Választás szerint legalább két korszak jellemzőinek és egy-két kiemelkedő képviselőjének bemutatása a következő korszakok közül: középkor és reneszánsz; barokk; felvilágosodás; romantika; a XIX. század második fele; avantgárd és a XX. század első fele; a XX. század második fele; kortárs világirodalom (pl. Közép-Európa népeinek irodalmából). Néhány korszak vagy kiemelkedő szerző az európai színház történetéből. B) Értelmezési szintek, megközelítések Irodalomtörténet Korok, korszakok, irányzatok, életművek, művek bemutatása, elemzése, értékelése. Egy életmű bemutatása. Egy-egy alkotás bemutatása egy korszakból, egy életműből. A magyar irodalom főbb korszakainak jellemzői: alkotók, művek, kapcsolatok. Korszakok, stílustörténet Egy-egy korszak különböző művészeti ágainak (pl. zene, építészet, képzőművészet, színház és filmművészet) párhuzamai irodalmi művekkel. Színház és dráma a különböző korszakokban. Témák, motívumok Szépirodalmi alkotások gondolati, tematikus, motivikus egyezéseinek és különbségeinek összevetése. Az európai irodalom alapvető hagyományai mint forrás és kútfő (az antikvitás, a Biblia, a magyar népköltészet) — bizonyítás néhány példával. Az olvasott művekben motívumok, témák változatainak felismerése, értelmezése (pl. hegy, kert, sziget, alászállás, felemelkedés, nemzedékek, család, felnőtté válás, beavatás; ember és természet, mikro és makrokozmosz, felnőtt—gyermek, férfi—nő, bűn és bűnhődés, vándorlás, kaland, falusi és nagyvárosi életformák). Műfajok, poétika Különböző korokban keletkezett azonos műfajú alkotások poétikai szempontú összevetése. A műfaji keretek közös jegyei és történeti változatai — bizonyítás néhány példával. A műfaji, poétikai fogalmak helyénvaló alkalmazása. Az irodalom határterületei Azok a kialakult vagy formálódó „műfajok”, amelyek befolyásolják az ízlést és a világképet; a tömegkultúra, a szórakoztató irodalom hatáskeltő eszközei — néhány jelenkori példa bemutatása és értékelése. Az irodalom létmódja filmen, televízióban, dalszövegben, a virtuális valóságban. Regionális kultúra Tájékozottság a régió, a település kulturális, irodalmi múltbeli és jelen hagyományaiban (pl. folklór, művelődéstörténet, irodalomtörténet; múzeum, színház, civil társaságok). A tájhoz, a régióhoz, a településhez kötődő szerzők; tájak, régiók irodalmi alkotásokban való megjelenítése. 2001/70. szám Témakörök / Képességek Követelmények

Source: https://magyarkozlony.hu/hivatalos-lapok/87380b7c51d34548e3e6c61cd28488b742776ff7/dokumentumok/0003f54c69d2fd30158764cbdbc00b6d2976e09d/letoltes